Allosauridae
Allosauridae yra karnozaurų šeima, priklausanti mėsėdžiams plėšriesiems dinozaurams (Theropoda). Alozauridai yra aukštesni ir lieknesni (tuo pačiu judresni) už megalozaurus. Daugiau nei pusę jų ilgio sudaro uodega. Trumpa sunki galva su durklo pavidalo dantimis žandikauliuose laikėsi ant stipraus kaklo. Alozauridai buvo 4,3 - 15 m ilgio ir svėrė 0,3-7 tonas. Gyveno vėlyvosios juros ir ankstyvosios kreidos periodais beveik visame pasaulyje. Tarp šios šeimos atstovų yra alozauras, Saurophaganax ir mažai ištirtas Antrodemus. Didžiausia rūšis - Saurophaganax maximus. Ši rūšis rekonstruota remiantis vieninteliu stuburo kaulu ir kai kurių mokslininkų priskiriama alozaurams (A. maximus). Tikslus šeimai priklausančių genčių kiekis tebėra ginčytinas, o daugelis vėlyvosios juros ankstyvosios kreidos karnozaurų buvo gana artimai giminingi alozaurui.